Põlva Lootos

Põlva Jalgpalliklubi Lootos on Eesti jalgpalliklubi, mis asutati 27. oktoobril 1994 Põlva linnas. 
Kodumänge peab Lootospark staadionil.
Klubi vorm on kollase/musta triibulised särgid, mustad püksid ja kollased sokid.
Ajalugu.
Põlva Jalgpalliklubi Lootos asutati 27. oktoobril 1994 jalgpallihuviliste noorte meeste algatusel.
Klubi nimi viitab viljakusele, antud juhul jalgpalli arengule ja kandepinna laienemisele Põlvas. FC Lootose võistlusvormi värvid on olnud Saksa jalgpalliklubi Dortmundi Borussia eeskujul must ja kollane. 
1995. aastal pandi alus saalijalgpalliturniirile Lootos CUP, millest on välja kasvanud Lõuna-Eesti suurim saalijalgpalliturniir. 
1996. ja 1997. aastal pendeldas klubi III ja IV liiga vahet, vahetusid ka paljud mängijad, samuti puudusid klubil selgepiirilised ettekujutused tulevikust. 1997. aastal sai Bruno Rammo asemel klubi presidendiks Indrek Käo. 
1998. aastast hakkas noori treenima Sulev Kallavus. Loodi treeningurühmad vanuseklassidele 1985, 1987 ja 1989. FC Lootos saavutas IV liiga lõunatsoonis teise koht, mis tagas pääsu III liigasse kuhu püsima jääda siiski ei õnnestunud.
1999. alustati taas IV liigas, mis hooaja lõpuks õnnestus samuti teise kohaga lõpetada. Klubi eestvedamisel hakati korraldama rahvusvahelist noorteturniiri Lootosspring. Klubi sai viieaastaseks, mille puhul anti välja klubi tutvustav 32-leheküljeline värvitrükis brošüür pealkirjaga "Läbi viie aasta...". 
2000. aastal tuli esimest korda maakonna meistriks. Avati uus treeningugrupp noortele (sündinud 1991 ja nooremad), mille nimeks sai FCL Leegion. 
2001. aastal avati klubi koduleht. Korraldati ja viidi läbi rahvusvaheline U19 Balti turniir naiskondadele, mille kõrgel tasemel läbiviimist hindas ka ajakiri Sporditäht, valides selle aasta turniiriks. Väga kõrgel tasemel viidi Põlvas läbi Peipsi CUP vanuseklassile 1989 ja nooremad. Teist aastat järjest tuldi Põlva maakonna meistriks. Loodi tüdrukute võistkond FCL Allegro ning septembris treeninguid alustanud 1994 ja hiljem sündinud poisterühm FCL Santos. 
Aasta 2002 oli väga edukas. Eesti meistrivõistlustelt tõid klubile medali FCL Allegro tüdrukud, kes treenerite Indrek Käo ja Margus Nemvaltsi juhendamisel saavutasid tüdrukute B-klassis kolmanda koha. Saalijalgpalliturniiril Lootos CUP osales rekordiline arv võistkondi. Seitsmes vanuseklassis võistles 52 võistkonda 18 klubist üle Eesti. Osavõtjate arv ületas esimest korda 500 jalgpalluri piiri. Pärast jaanipäeva toimus viies Rahvusvaheline Lootosspringi miniturniir, kus seekord osales viies vanusegrupis 18 võistkonda. Külalisvõistkonnad olid Lätist – Suntazist. Juulis toimusid järjekordsed maakonna meistrivõistlused millel Lootos kinnitas taas oma ülemvõimu, tulles juba kolmandat aastat järjest Põlva maakonna meistriks. Sügis tõi kaasa muudatused klubi juhtkonnas. Juhatuse koosseisuks kinnitas klubi üldkoosolek kuus liiget. Presidendina jätkas Indrek Käo.
2003. aastal korraldas klubi koostöös Eesti Jalgpalli Liiduga Põlvas Treener III kursused. Koostöös Newcastle'i ja Põlva linnavalitsuse, NFDS ja E-Stuudioga käivitati noorteprojekt Singing &amp; Soccer. FC Lootos tuli Põlva maakonna meistriks. Noortevõistkonnad osalesid edukalt Taanis, noorteturniiril Vildbjerg CUP. Eesti MV saavutati IV liiga lõunatsoonis 7. koht. Algasid Lootospark staadioni ehitustööd. Avati treeninggrupp Värskas. Klubi noortevõistkonnad külastasid Inglismaad ja osalesid Newcastle'i linnas korraldatud jalgpalliturniiril.
2004. aastal said klubi noortetreenerid treener III kutsetunnistused. FC Lootos peatreeneriks nimetati Avo Jakovits. Osaleti Liivimaa liigas, milles saavutati 8. koht. Alustati Lootose Fännireiside korraldamist rahvuskoondise mängudele. Noortevõistkondadega osaleti Taanis, Kattegat CUP-il. Eesti MV saavutati IV liiga lõunatsoonis 8. koht. FCL Allegro võitis eesti meistrivõistlustelt pronksmedalid. 7. novembril avati ametlikult kunstmurukattega jalgpallistaadion Lootospark.
2005. aastal nimetas Põlva linn aasta teoks Lootospargi staadioni ehituse. Klubi kaasabil korraldati Lootospargis X Maatalimängude jalgpalliturniir. FC Lootos tuli Põlva maakonna meistriks. Eesti MV saavutati IV liiga lõunatsoonis 4. koht. Lootospargis viidi läbi JK Merkuuri ja JK Merkuur-juuniori kevadringi kodumänge. Lootosspring toimus UEFA Summer Of Grassroots egiidi all. Koostöös Newcastle Football Development Scheme'i noortetreeneritega korraldati noorte jalgpallilaager Soccer Aid 2005. Klubi presidendiks valiti Aimar Tusov.
2006. aastal tuli klubile esimene meistritiitel, mille võitsid B-klassi tüdrukud – FCL Allegro. EOK treeneri kutsetunnistused anti Kaido-Meinhard Kuklile, Avo Jakovitsile, Margus Nemvaltsile ja Indrek Käole. FCL Allegrost osales noortekoondises Balti turniiril seitse tüdrukut ja U19 EM kvalifikatsiooniturniiril kaks tüdrukut. Eesti MV saavutati IV liiga lõunatsoonis 2. koht ja tõusti viieaastase vahe järel taas kolmandasse liigasse. Klubi sai uue logo.
2007. aastat jääb meenutama klubi teine meistritiitel, mille võitsid taas A/B-klassis osalenud Allegro neiud. Eesti noortekoondistesse kuulus seejuures üle poole Allegro võistkonnast. Esimest korda saavutati kõrge tunnustus ka kodumaakonnas, kui võideti aasta noortevõistkonna kategoorias esikoht. Klubi aastapäeval avati pidulikult Lootospark staadionihoone riietus- ja pesemisruumid, mille tööde kogumaksumuseks kujunes üle 1,8 miljoni krooni.
Hooaeg 2008 tõi klubile kogu senise ajaloo suurima auhinnasaju. Eesti meistriks tuldi tüdrukute A-, B- ja C-vanuseklassis. Esimest korda naiste meistrivõistlustel osalenud FC Lootos naiskond krooniti Esiliiga võitjaks ning võistkonna mängija Signy Aarna oli Esiliiga suurim väravakütt 48 väravaga. Suurima väravalööja tiitli teenis ka Alar Alve, kes III liiga lõunatsooni suurima väravakütina lõi 37 väravat, aidates FC Lootos meeskonnal saavutada kolmanda koha. Noortest tulid oma liigade resultatiivsemate mängijate auhindadele Signy Aarna (tüdrukute A) – 32 väravat, Sixtina Ladva (tüdrukute C-klass) – 26 väravat ja Tarvin Kaldvee (poiste B 1 II liiga) – 34 väravat. Klubilistest tegemistest olulisemaks oli staadionihoone I järgu ehitustööde lõpetamine, mille tulemusena renoveeriti ligikaudu 1 miljoni krooni eest staadionihoone katus ja fassaad.
2009. aasta oli teetähiseks klubi uuele tasandile jõudmisest. Riigi kõrgeimas sarjas – Meistriliigas alustas mänge klubi naiskond. Loogilise jätkuna said kutse noortekoondistesse 14 Allegro mängijat! Põlva maakonna aasta tegijaks nimetati treener Kaido Kukli. Lootospargis toimus Eesti koondise võiduga lõppenud naiste Balti turniir. Algasid klubihoone ehitustööd. Klubi tähistas 15. aastapäeva.
2010. aasta suursündmuseks oli Lootospargis toimunud U17 neidude Balti turniir, mis lõppes Eesti koondise võiduga. Oma panuse võidu vormistamisele andsid ka neli koondise koosseisu kuulunud allegrot. Klubi naiskonda tugevdasid kolm lätlannast välismängijat. Klubi meeskond tuli maakonna meistriks. Klubi peasponsoriks sai järgmiseks viieks aastaks maakonna ettevõtluse lipulaevaks olev AS Värska Vesi.
2011. aasta tõi klubile esikohakarika Eesti meistrivõistlustelt. Naiste II liiga võitis duubelnaiskond. 15.korda toimus Eesti vanim saalijalgpalli turniir Lootos CUP. Klubi avas aprillis pidulikult uue klubihoone, mis koos väljaku altküttesüsteemi ja pealtvaatajate tribüünidega läks maksma üle 10 miljoni krooni, millest ligi seitse saadi Ettevõtluse Arendamise Sihtasutuselt. Klubi valis uue juhatuse, kuhu kuuluvad Tiit Kaasik, Kaido Kukli, Ivo Mustimets ja Indrek Talgre. Klubi presidendina jätkab Indrek Käo. Aasta naismängijaks valisid eesti spordiajakirjanikud ja EJL Signy Aarna.
2012. aasta osales klubi EJL võistlustel ühtekokku kahe meeskonna, kahe naiskonna ja kümne noortevõistkonnaga. Esimest korda toimunud naiste Rahvaliiga turniiri võitis FC Lootos naiskond. Alates septembrist alustas klubi, Põlva Ühisgümnaasiumi, Põlva linna ja Eesti Jalgpalli Liidu koostöö tulemusena tegevust jalgpalliklass.
2013. aasta hooaega jääb meenutama veebruaris esimest korda mängitud Põlva CUP saalijalgpalliturniirid meeskondadele ja naiskondadele augustis 15. korda toimunud rahvusvaheline noorte jalgpalliturniir Lootosspring ning septembris toimunud rannajalgpalliturniir Põlva Järv 2013. Jaanipäeval alistati Maakondade maavõistlusmängus tulemusega 4:1 Võrumaa. Klubi esimese naismängijana siirdus Soome kõrgliigasse, Kuopio Pallokissat naiskonda mängima Signy Aarna. 
2014. aasta tähistas klubi oma 20. tegevusaasta täitumist eesti jalgpallis. Hooaeg olid edukas eelkõige naiste võistkondadele. Teises liigas mänginud esindusnaiskond tuli liiga võitjaks, samuti nagu B-klassis osalenud järelkasvuvõistkond. Kogu hooaja läbisid naiskonnad kaotuseta. Meeskond lõpetas III liiga lõunatsoonis neljandal tabelireal
2015. aasta hooaeg oli taas edukas tüdrukute ja naiste võistkondadele. E-liigas mänginud naiskond jõudis esimest korda klubi ajaloos Eesti karikafinaali, kus tuli tunnistada valitseva meistri Pärnu JK paremust. Teist aastat järjest, kaotamata ühtegi mängu, tuli B-klassis osalenud järelkasvuvõistkond Eesti noortemeistriks. Põlvkondade vahetust läbi tegev meeskond lõpetas III liiga lõunatsoonis viiendal tabelireal. Maakondade maavõistlusmängus võõrustati teist korda Jõgevamaad ning 2:2 lõppenud mängus alistati vastased penaltiseerias 4:2.
2019. aasta tähistas klubi 25 tegevusaasta täitumist.
2020. aastal saavutas klubi naiskond Meistriliigas 5. koha, mis oli parim tulemus alates 2012. aastast. Naiskond valiti Põlvamaa aasta võistkonnaks ja võistkonna peatreener Kaido-Meinhard Kukli aasta treeneriks. 
Staadion.
FC Lootos mängib oma kodumänge Lootospargis. Lootospark on III põlvkonna kunstmurukattega staadion, mõõtudega 105 x 66 m. Staadion avati 7. novembril 2004. Avamängudeks olid EJL vs FC Cosmos (3:0) ja FC Lootos vs FC Flora Tallinn (0:3). Aastatel 2017–2019 staadion renoveeriti, paigaldati uus piirdeaed ja väljakukate vahetati aluskihiga 4G-kunstmuru vastu välja.
Praegune meeskond.
"Seisuga 14. oktoober 2024."
Saavutused.
Meeskond
Põlva maakonna meister:
2000, 2001, 2002, 2003, 2004, 2005, 2010, 2013
Eesti meistrivõistlused:
1994 – IV koht II liiga lõunatsoon;
1995 – VI koht II liiga lõunatsoon (kevadring);
1995 – V koht II liiga lõunatsoon (sügisring);
1996 – II koht III liiga (kevadring);
1996 – V koht IV liiga (sügisring);
1997 – I koht IV liiga (kevadring);
1997 – VI koht III liiga (sügisring);
1998 – II koht IV liiga (kevadring);
1998 – VI koht III liiga (sügisring);
1999 – II koht IV liiga lõunatsoon;
2000 – IX koht III liiga lõunatsoon;
2001 – IX koht III liiga lõunatsoon;
2002 – VII koht IV liiga lõunatsoon;
2003 – VII koht IV liiga lõunatsoon;
2004 – VIII koht IV liiga lõunatsoon;
2005 – IV koht IV liiga lõunatsoon;
2006 – II koht IV liiga lõunatsoon;
2007 – V koht III liiga lõunatsoon.
2008 – III koht III liiga lõunatsoon.
2009 – VI koht III liiga lõunatsoon.
2010 – III koht III liiga lõunatsoon
2011 – V koht III liiga lõunatsoon
2012 – VI koht III liiga lõunatsoon
2013 – VIII koht III liiga lõunatsoon
2014 – IV koht III liiga lõunatsoon
2015 – V koht III liiga lõunatsoon
2016 – VIII koht III liiga lõunatsoon
2017 – V koht IV liiga lõunatsoon, 
2018 – XII koht IV liiga lõunatsoon, 
2019 – V koht IV liiga C-tasand 
2020 – X koht III liiga lõunatsoon
2021 – XI koht III liiga lõunatsoon
2022 – VI koht III liiga lõunatsoon
2023 – V koht III liiga lõunatsoon
Naiskond
Eesti meistrivõistlused:
2008 – I koht Esiliiga; 2009 – IV koht Meistriliiga; 2010 – IV koht Meistriliiga; 2011 – IV koht Meistriliiga; 2012 – V koht Meistriliiga; 2013 – V koht Meistriliiga; 2014 – I koht Teine liiga; 2015 – III koht Esiliiga; 2016 – II koht Esiliiga; 2017 – VII koht Meistriliiga; 2018 – VI koht Meistriliiga; 2019 – VII koht Meistriliiga; 2020 – V koht Meistriliiga, 2021 – V koht Meistriliiga, 2022 – VII koht Meistriliiga.
Klubi juhtkond.
Presidendid
Juhatus (alates 2020)
Tegevjuht
Noortetreenerid